रते हैं तो पहले-पहल इससे हमारा मतलब किसी सीमित, वाह्य, भेदकारक वस्तुसे होता है, और वैयक्तिक ईश्वरके विषयमें हमारा विचार भी उसी अपूर्ण स्वरूपको धारण करता है। प्रारंभ में हमारा व्यक्तित्व हमारे लिये एक पृथक् प्राणी, सीमित मन, शरीर तथा स्वभाव.
होता है जिसे हम यूं समझते हैं कि यह हमारा निज स्वरूप है, यह एक निश्चित परिमाणवाला होता है; चाहे असलमें यह सदा बदल रहा है, तो भी इसमें स्थिरताका पर्याप्त अंश होता है जिससे हम निश्चित परिमाणताके इस विचारका एक प्रकारका क्रियात्मक समर्थन कर सकते हैं। ईश्वरके विषयमें हम कल्पना करते हैं कि वह एक ऐसा ही व्यक्ति है, हाँ उसके शरीर नहीं है, वह अन्य सबसे भिन्न एक पृथक् व्यक्ति है जिसका मन और स्वभाव कुछ विशेष गुणोंसे मर्यादित है । पहले-पहल हमारे असंस्कृत विचारोंमें यह देवता अत्यंत अस्थिर, चंचल और तरंगी होता है, हमारे मानवीय स्वभावका एक बड़ा संस्करण । परंतु बादमें हम व्यक्तित्वके दिव्य स्वरूपको सर्वथा निश्चित मर्यादाकी वस्तु समझते हैं और इसमें हम केवल उन्हीं गुणोंको आरोपित करते हैं जिन्हें हम दिव्य एवं आदर्श मानते हैं, जब कि और सभीको हम बहिष्कृत कर देते हैं । यह मर्यादा हमें बाध्य करती है कि हम शेष सब गुणोंकी व्याख्या करनेके लिये उन्हें शैतानपर आरोपित कर दें, या जिसे हम बुरा मानते हैं उस सबको पैदा करनेकी
' मौलिक सामर्थ्य मनुष्यमें स्वीकार करें, या फिर, जब हम देखें कि इससे पूरी तरह काम नहीं चलेगा तो एक ऐसी शक्ति खड़ी कर दें जिसे हम प्रकृति कहते हैं और उसपर उस समस्त निम्न गुण तथा कार्य-कलापको आरोपित कर दें जिसके लिये हम भगवान्को उत्तरदायी नहीं बनाना चाहते । इससे ऊँचे शिखरपर ईश्वरमें मन और स्वभावका आरोप कम मानवीय हो जाता है और हम उसे अनंत आत्मा, किंतु अभी भी एक पृथक् व्यक्ति मानते हैं, एक ऐसी आत्मा जिसमें उसके विशेष धर्म-रूप कुछ निश्चित दिव्य गुण हैं । भागवत व्यक्तित्व या सगुण- ईश्वरसंबंधी विचार इसी प्रकार कल्पित किये जाते हैं और ये नाना धर्मोमें इतने विभिन्न प्रकारके होते हैं ।
यह सब प्रथम दृष्टिमें आदिम मानवगुणारोपवाद प्रतीत हो सकता है जिसके अंतमें ईश्वर - विषयक एक वौद्धिक विचार जन्म लेता है । जगत् जैसा हमें दीखता है, उसकी यथार्थताओंसे वह विचार अतीव भिन्न है । इसमें कुछ आश्चर्य नहीं कि दार्शनिक तथा संदेहशील मनको इस सबका बौद्धिक तौरपर उन्मूलन करनेमें कुछ भी कठिनाई न हुई हो, चाहे वह उन्मूलन सगुण ईश्वरके निषेध और निर्गुण शक्ति या संभूतिकी स्थापनाकी दिशामें हो या निर्गुण सत्की या सत्ताके अनिर्वचनीय निषेधकी दिशामें, जब कि शेष सबको मायाके प्रतीक या कालचेतनाके नामरूपात्मक सत्यमात्र समझा जाता है। परंतु ये एकेश्वरवादके व्यक्तित्वारोपणमान हैं ।
अनेकेश्वरवादी धर्म विश्व - जीवनके प्रति अपने प्रत्युत्तरमें शायद इससे कम ऊँचे, पर अधिक विशाल तथा अधिक संवेदनशील रहे हैं। उन्होंने अनुभव किया है कि संसारकी सभी वस्तुओंका मूल उद्गम दिव्य है; अतएव उन्होंने